** KVIEČIAME Į BUA Larvik!**

**BUA – kas tai?** BUA susideda iš pirmųjų žodžių Barn-Unge-Aktivitet (Vaikai-Jaunimas-Veikla) raidžių ir BUA tvarko visos savivaldybės turimas priemones, kurias visi gali pasiskolinti. Pasiskolinę laisvalaikio užsiėmimų priemones iš BUA galite išbandyti naujus užsiėmimus – jums nereiks pirkti priemonių vien pabandymui. BUA veikia kaip biblioteka, kur galite pasiimti priemones ar įrangą ir po savaitės gražinti.

**Kur yra BUA?** Mūsų adresas yra Kristian Fredriksvei 3, 1 mokyklos Verdensmesteren aukšte, priešais Farrishallen. Mes dirbame pirmadieniais, antradieniais ir penktadieniais nuo 14.00 iki 18.00 val.

**Kaip galima pasiskolinti įrangą ar priemones?** Tai daroma per <https://www.bua.io/registrer?redirect=%2F>

Atėję į BUA randate įrangą ar priemones, kurias norėtumėte pasiskolinti, arba pasiteiraujant tų, kurie dirba BUA. Skolindamiesi pirmą kartą turėsite parodyti asmens tapatybės dokumentą. Jei esate jaunesni nei 18 metų, pirmą kartą turite pasiimti kartu suaugusį žmogų (kuris yra vyresnis bei 18 ir bus atsakingas už pasiskolintus daiktus).

**Ką galima pasiskolinti?** Sporto ir laisvalaikio įrangą vasarai, žiemai ar visiems metų laikams. Kaip, pavyzdžiui, kamuolius, diskogolfo įrangą, futbolo batelius, blauzdų apsaugas, riedučius, hamakus, irklalentes, valus krabams gaudyti, lauko žaidimus, lygumų slides ir jų batus, kalnų slidinėjimo įrangą, ledo ritulio įrangą, dviračius, paspirtukus, dviračio priekabas vaikams, palapines, miegmaišius, kuprines, krepšius, kūdikių nešiokles ir pan. Daugiau informacijos galite rasti: <https://www.bua.io/utlansordninger/bua-larvik>

**Skolinimosi taisyklės:** - saugokite pasiskolintą įrangą ir priemones. – nepamirškite sutartu laiku gražinti įrangą, kad kitiems nereiktų laukti. – jei kas nors įrangoje netvarkinga, praneškite mums apie tai, kad mes galėtume tai sutvarkyti. – jei kas nors sugedo naudojant, pasakykite mums ir kartu surasime kokį nors sprendimą. – jei įrangą pamesite ar negražinsite, turėsite už tai atlyginti. **Skolinimosi sąlygas rasite čia – taip pat ir kitomis kalbomis teksto apačioje:** [**https://www.bua.io/artikkel/betingelser**](https://www.bua.io/artikkel/betingelser)

**Kontaktai:** Telefonas: 484 01 355 Atsakome darbo metu.

**Facebook:** @BUALarvik Čia rasite patikslintą informaciją.